Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 369

c) Módszer 1.1. Teljes mintacsoportok (100 minta egyszerre) Kb. 1 g-os mintákat kell venni a 100 egyéni sertésminta mindegyikébõl. Az így kapott gyûjtõmintát húsdarálón kell ledarálni. A felaprított húst a 3 l-es Erlenmeyer-lombikba kell helyezni, egyidejûleg 7 g pepszinnel, fel kell önteni 2 l kb. 40—41 ˚C hõmérsékletûre melegített csapvízzel és 25 ml tömény sósavval. A keveréket rázogatni kell, amíg a pepszin feloldódik. Az oldat pH-ja ekkor kb. 1,5—2. Az emésztés végett az Erlenmeyer-lombikot 40—41 ˚C-os thermosztátba kell helyezni kb. 4 óra idõtartamra. Eközben rendszeresen, de óránként legalább kétszer fel kell rázni. A megemésztett húsoldatot szitán keresztül a 2 l-es, kúpos választótölcsérbe kell szûrni, és az állványon legalább egy óra hosszat pihenni hagyni. Kb. 45 ml-es mennyiséget kell lefejteni egy beosztásos üvegcsõbe és ezt 3 db, négyzethálósan beosztott aljú Petricsészébe kell 15 ml-enként szétosztani. A Petri-csészéket sztereomikroszkóp alatt gondosan kell vizsgálni a lárvák kimutatása végett. Lárvaszámláló kamrák használata esetén a 45 ml-t két kamrába szétosztva, trichinoszkóppal kell vizsgálni. A lárvák mint jól meghatározható szervezetek jelennek meg az üledékben, és amennyiben a víz langyos, gyakran megfigyelhetõ a spirál formák össze- és szétcsavarodása is. A vizsgálatot az emésztéses folyamat befejezését követõen el kell végezni, az semmilyen körülmények között sem halasztható másnapra. Amennyiben az emésztõfolyadékok nem eléggé átlátszóak, vagy a vizsgálatuk nem kezdõdött meg 30 percen belül, a következõk szerint szükséges a derítésük: a 45 ml-es végsõ mintát egy beosztásos üvegcsõbe kell önteni, és ülepedni hagyni 10 percig. Ezután 30 ml felülúszót le kell szívni, és a maradék 15 ml-hez csapvizet hozzáadni a 45 ml-es kiinduló mennyiség eléréséig. Egy újabb 10 perces ülepedési szakasz után le kell szívni 30 ml-t a folyadék felülúszójából, és a maradék 15 ml-t egy Petri-csészébe vagy egy lárvaszámláló kamrába kell önteni a vizsgálat céljából. A beosztásos üvegcsövet 10 ml csapvízzel kell elmosni, a kapott mosófolyadékot a Petri-csészében vagy a lárvaszámláló kamrában lévõ mintához kell adni és vizsgálni. 1.2. Kevesebb, mint száz mintás csoportok Legfeljebb 15 egyedi minta még hozzáadható egy teljes százas mintacsoporthoz és együtt is vizsgálható vele. Amennyiben a vizsgálati minták száma több, mint 15 és kevesebb, mint 100, az emésztõfolyadékot arányosan csökkenteni kell.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes